IP kods

IP Kods (IP saīsinājuma nozīme — ) klasificē iekārtu aizsardzību pret apkārtējās vides iedarbību. 

Standartu ir veidojusi un pieņēmusi Starptautiskā elektrotehniskā komisija Ženēvā. Standarta (Kods :  IEC 60529) mērķis ir nodrošināt lietotājus ar standartizētu informāciju par iekārtu raksturlielumiem. Standarta teksts gan nav brīvi pieejams.

Standarts izšķir 3 veidu aizsardzību :
pirmais cipars apzīmē aizsardzību pret cietu objektu iekļūšanu;
otrais cipars apzīmē aizsardzību pret šķidrumu iekļūšanu;
trešais cipars apzīmē aizsardzību pret mehāniskiem triecieniem (vairs netiek lietots).

Jaunākām iekārtām 3. cipars tiek izlaists. Ja aizsardzība nav definēta, cipars var tikt aizstāts ar burtu X. 

Piemēram, iekštelpu elektriskajām kontaktligzdām parasti IP kods ir IP22, kas nozīmē pietiekamu aizsardzību pret pirkstu nokļūšanu ligzdas iekšienē, un vertikāli, vai maksimāli 15 grādu leņķī pilošu ūdeni. Cits piemērs ir Sony Xperia Z Ultra mobilais telefons, kuram ir IP kods IP58. Telefons ir aizsargāts pret putekļiem, un līdz 30 minūtēm var tikt iemērkts 1,5 metru dziļā ūdenī. IP22 vai IP2X ir tipiskais minimums iekštelpu elektriskajām iekārtām.

Koda uzbūve
  Aizsardzība pret cietiem objetiem  Aizsardzība pret šķidrumiem  Aizsardzība pret mehāniskiem triecieniem  Cita aizsardzība Vērtību intervāls  1 Cipars no 0 līdz 6  1 Cipars no 0 līdz 8  1 Cipars no 0 līdz 9  Viens burts Nepieciešams?  Obligāti   Obligāti  Vairs netiek lietots  Nav obligāti

Aizsardzība pret cietiem objektiem

 Vērtība  Objekta izmērs  Aizsargā no 0 —  Nav aizsargāts. 1 >50 mm  Cietiem objektiem lielākiem par 50mm, piemēram, rokas, lieli priekšmeti. 2 >12,5 mm  Pirkstiem vai līdzīga izmēra priekšmetiem. 3 >2,5 mm  Darba rīkiem, liela izmēra vadiem. 4 >1 mm  Vadiem, skrūvēm, utt. 5 Putekļi  (Ierobežoti) pret putekļu iekļūšanu (neveido bīstamus nosēdumus). 6 Putekļi  Pilnīgi aizsargāts pret putekļu iekļūšanu.

Aizsardzība pret šķidrumiem

 Vērtība  Aizsardzība pret Testēts ar  Apraksts  0 Nav aizsargāts  —  — 1 Pilošu ūdeni  Vertikāli pilošs ūdens.  Testa ilgums: 10 minūtes
Ūdens daudzums atbilst 1 mm lieliem nokrišņiem minūtē. 2 Pilošu ūdeni  Vertikāli, vai maksimāli 15° leņķī pilošu ūdeni.  Testa ilgums: 10 minūtes
Ūdens daudzums atbilst 3 mm lieliem nokrišņiem minūtē. 3 Smidzinošu ūdeni  Smidzinošu ūdeni, kas krīt maksimāli 60° leņķī.  Testa ilgums: 5 minūtes
Ūdens daudzums: 0,7 litri minūtē
Spiediens: 80–100 kPa. 4  Šļakstošu ūdeni  Šļakstošu ūdeni no jebkura virziena.  Testa ilgums: 5 minūtes
Ūdens daudzums: 10 litri minūtē
Spiediens: 80–100 kPa. 5 Ūdens strūklu  Ūdens strūklu no 6.3 mm uzgaļa no jebkura virziena.  Testa ilgums: vismaz 15 minūtes
Ūdens daudzums: 12,5 litri minūtē
Spiediens: 30 kPa no 3 m distances. 6 Spēcīgu ūdens strūklu  Ūdens strūklu no 12.5 mm uzgaļa no jebkura virziena.  Testa ilgums: vismaz 3 minūtes
Ūdens daudzums: 100 litri minūtē
Spiediens: 100 kPa no 3 m attāluma. 6K Īpaši spēcīgu ūdens strūklu  Liela spiediena ūdens strūklu no 12.5 mm uzgaļa no jebkura virziena.  Testa ilgums: vismaz 3 minūtes
Ūdens daudzums: 75 litri minūtē
Spiediens: 1000 kPa mo 3 m attāluma. 7 Iemērkšana 1 m dziļā ūdenī  Iemērkšanu ūdenī līdz 1 metra dziļumam.  Testa ilgums: 30 minūtes
Iekārta iemērkta vismaz 1 m dziļumā vai vismaz 15 cm ūdens stabu virs tās, atkarībā no tā, kas ir dziļāks. 8 Iemērkšana vairāk nekā 1 m dziļā ūdenī  Pastāvīgu iemērkšanu ūdenī. Papildus nosacījumus definē ražotājs (piem., iekārta var nebūt hermētiski noslēgta, bet tai ir jāfunkcionē).  Testa ilgums: nepārtraukta iekārtas atrašānās zem ūdens.
Dziļumu (parasti līdz 3 m) nosaka ražotājs. 9kSpēcīga augstas temp. strūkla  Aizsargāts pret augsta spiediena, augstas temperatūras ūdens strūklas mazgāšanu.  —

Papildus apzīmējumi

Standarts definē papildus burtus, kas var tikt pievienoti kodam un nozīmē aizsardzību pret bīstamām ķermeņa daļām vai darba rīkiem :
 Burts Aizsardzība pret A Plaukstām B Pirkstiem C Darba rīkiem D Vadu iekļūšanu

Papildus aizsardzība un to apzīmējumi:
 Burts Nozīme F Eļļas izturīgs H Augsta sprieguma ierīce M Ierīce iztur plūstošu ūdeni S Ierīce iztur stāvošu ūdeni W Laika apstākļus

Aizsardzība pret mehānisku triecienu

Papildus cipars dažreiz apzīmē iekārtas spēju izturēt mehāniskus triecienus. Cipars norāda uz trieciena enerģiju džoulos, kas iekārtai jāiztur, lai atbilstu aizsardzības līmenim. Šis cipars IP kodā šobrīd ir aizstāts ar IK kodu, kas ir definēts standartā EN 62262.

Kopš IEC 60529 standarta 3. versijas cipars nav IP koda sastāvdaļa, bet uz vecākām iekārtām tas vēl joprojām ir atrodams. Uz jaunākām iekārtām visticamāk ir atrodams IK kods. Starp IP koda 3. ciparu un IK kodu nav tiešas atbilstības.

 Vērtība  Trieciena enerģija  Atbilstošs kritiens un masa 0 —  — 1 0,225 J  150 g nomesti no 15 cm augstuma. 2 0,375 J  250 g nomesti no 15 cm augstuma. 3 0,5 J  250 g nomesti no 20 cm augstuma. 5 2 J  500 g nomesti no 40 cm augstuma. 7 6 J  1.5 kg nomesti no 40 cm augstuma. 9 20 J  5.0 kg nomesti no 40 cm augstuma.

Ārējās saites
IEC Mājas lapa
IEC interneta veikals (iespējams iegādāties IEC standartus)
ASV IP definīcija
Austrālijas IP definīcija

Kategorija:IEC standarti
Kategorija:Elektrotehnika